AFRIKAANSE OPSOMMING: Die Attitude Determination and Control System (ADCS) van Stellenbosch University Satellite (SUNSAT I) is 'n geïntegreerde stelsel wat voorsiening maak vir 'n mate van oortolligheid en 'n vermoeë om stelseldata te bestuur vir goeie satellietbeheer. Nietemin, hierdie oortolligheid is nie baie toeganklik nie en daar is 'n gebrek aan aanpasbaarheid tydens die toets en integrasie van individuele modules of moontlike stelseluitbreidings. Die doelwit van hierdie tesis was dus die ontwikkeling van 'n betroubare, aanpasbare, modulêre kommunikasie stelsel wat 'n tipe oortolligheid insluit sodat intydse data bestuur kan word en algehele stelselondergang vermy kan word. Die eerste stap in die projek se ontwikkelings metodiek was om 'n opsomming te verkry van die vereistes en spesifikasies deur die huidige ADCS se argitektuur en databestuur te ondersoek. 'n Ondersoek na die Controller Area Network (CAN) protokol het getoon dat hierdie tegnologie aan baie van die vereistes voldoen. Dit het aanleiding gegee tot die ontwerp en implementering van 'n paar konsep ontwerpe gebaseer op CAN. Daarna is 'n demonstrasie model bestaande uit drie prototipe nodusse gebou. Die werksverrigting van die sogenoemde dual CAN node, is ondersoek en 'n ekstrapolasie was gemaak om vas te stelof die argitektuur die volkome ADCS kan huisves. Deur demonstrasie was daar getoon dat die dual CAN node wel genoeg ruimte verskaf om al die verwerkers, aktueerders en sensors van die ADCS te akkommodeer. Daar was terselfdertyd getoon dat betroubaarheid en robuustheid verhoog is deur die verbeterde oortolligheid op 'n node-vlak sowel as op die groter stelsel-vlak. 'n Dubbele CAN bus is gebruik vir oortolligheid op 'n node-vlak. Op 'n stelsel-vlak kan die bevel-en-dataversamelings modules (ACP en aBC's) effektief gemultipleks word op die netwerk van aktueerders en sensors. Daar was verder getoon dat die foutopspoorings vermoeë en diagnostiese vermoeë verbeter kan word en die kompleksiteit van die kommunikasie argitektuur en ooreenkomstige kabelharnasse vereenvoudig kan word. Die gevolg is vereenvoudigde toegang tot modules en vergemaklikde opgradering.